मोबीन सिसकते हुये बोला “आधे घंटे से सांस नहीं ली है|” बुढिया फिर बोली जाके बंगाली को बुला ला|” मोबीन अब रोते हुये बोला “गया था कह रहे है नहीं  आऊंगा, कहा पहले ग्यारह रुपये जो बाकी है उसे दो फिर चलूंगा मेरे पास तो एक फूटी कोड़ी नहीं है उसे ग्यारह रुपये कहा से देता| आबिदा की तबियत बहुत ही नाजुक हो चुकी थी, हबीबा कोने मे बैठी फफक-फफक कर रो रही थी| बुढिया ने मोबीन को सौ रुपये दिये और कहा जा पैसे कटवा लेना और उसे बुला ला| मोबीन गया बंगाली ने पैसे काटे लेकिन आबिदा को देखने नहीं आया और कहा की उसने अभी खाना नहीं खाया है,कल सवेरे ही आयेगा | मायूस होकर मोबीन नवासी रुपये के साथ घर आ गया,बुढिया ने जब देखा की बंगाली नहीं आयेगा तो उसने बंगाली की दी हुई दवा आबिदा को खिला दी |दवा पेट मे रुक तो गयी पर हालत बेचैनी भरी थी,रुक-रुक कर कई बार खून की उल्टी हो रही थी|घर मे सब भूखे-प्यासे उस खाट के आस-पास जमा थे| आबिदा की आंख अब मुश्किल से ही खुल रही थी,जाने कितने कष्ट थे उस बच्ची को| बुढिया आबिदा के सिर पे हाथ फेरते हुये बोली कल सवेरे पांच बजे ही अस्पताल चल देंगे| लेकिन आबिदा अब भी कुछ ना बोली|